Document ID: 32005D0943

KOMMISSIONENS BESLUTNING
af 21. december 2005
om ændring af beslutning 93/195/EØF om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel
(meddelt under nummer K(2005) 5496)
(2005/943/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), særlig artikel 19, nr. ii), og
ud fra følgende betragtninger:
(1)
I henhold til Kommissionens beslutning 93/195/EØF (2) er genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel begrænset til heste, som har opholdt sig mindre end 30 dage i et tredjeland.
(2)
I henhold til beslutning 93/195/EØF kan heste, der har deltaget i De Forenede Arabiske Emiraters Endurance World Cup, og som opfylder betingelserne i nævnte beslutning, dog genindføres til Fællesskabet område efter midlertidig udførsel i en periode på mindre end 60 dage.
(3)
For at gøre det lettere for heste med oprindelse i Fællesskabet at deltage i de pågældende konkurrencer bør denne særregel gælde for alle Endurance World Cup-konkurrencer, der gennemføres ifølge regler fastsat af Féderation équestre internationale (FEI) regler, herunder veterinærtilsynet, uanset i hvilket af de lande, der er godkendt i henhold til direktiv 90/426/EØF, konkurrencen finder sted.
(4)
Beslutning 93/195/EØF bør derfor ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 93/195/EØF foretages følgende ændringer:
1)
Artikel 1, syvende led, affattes således:
»-
når der er tale om heste, der har deltaget i Endurance World Cup, uanset i hvilket af de lande, der er godkendt i henhold til direktiv 90/426/EØF, konkurrencen finder sted, og som opfylder betingelserne i det sundhedscertifikat, hvortil modellen er vist i bilag VII«.
2)
Bilag VII erstattes af bilaget til nærværende beslutning.
Artikel 2
Denne beslutning anvendes fra den 27. december 2005.
Artikel 3
Denne beslutning er rettet til medlemsstaterne.
Udfærdiget i Bruxelles, den 21. december 2005.

Labels: 0
3
6